સરકારી ગોડાઉનમાં ગત વર્ષે ટેકાનાં ભાવથી ખરીદેલી 8.30 લાખ ટનમાંથી હજી પણ સરકાર પાસે કુલ 3.88 લાખ ટન મગફળીનો સ્ટોક પડ્યો છે. જો આ મગફળીનું વેચાણ સરકાર ચાલુ રાખે તો સિંગતેલ સસ્તુ મળી શકે તેમ છે, પરંતુ સરકાર દિવાળીથી મગફળીનું વેચાણ બંધ કરી રહી છે. સરકારે મગફળીનું વેચાણ ન કરવું હોય તો પોતાની પાસે પડેલી મગફળીને પિલાણ કરીને તેલ બનાવીને તેનું વેચાણ કરે તો પણ ભાવ નિયંત્રણ હેઠળ રહી શકે તેમ છે.